Here is a page extracted from Wikipedia that may contain CSS, HTML, and a lot of unformatted text.

Title: مرض التكفير
Content: مرض التكفير ، مصطلح استخدمه المفكر و الكاتب التونسى عبدالوهاب المؤدب فى كتابه " مواعظ مضادة " عن ظاهرة الفتاوى التكفيريه الاسلاميه اللى انتشرت فى المناطق العربيه و الاسلاميه من فترة تمانينات القرن العشرين و وصلت لحد اتهام الناس و ابتزازهم و التهجم عليهم و شتيمتهم.

بيقول عبدالوهاب المؤدب ان الحاجه المرعبه ان المرض ده انتشر فى اماكن متفرقه من العالم الاسلامى و لحد كمان فى الغرب بين الاوساط الاسلاميه ، و بيعتبر ان دعاة الاسلام السياسى على راس اللى روجو و نشرو " مرض التكفير " و اختلقو حاله من " الهذيان المعادى للغرب " اللى هو عباره عن افكار بدائيه ساذجه.

بطبيعة الحال " هذيان العداء للغرب " مش عداء للغرب فى حد ذاته لكن عداء لفكرة التطور و التقدم و الحريه.

فى كتابه " الخروج من اللعنه " بيقول المؤدب ان على المنطقه اما تختار طريق الحضاره و التمدن للخروج من المرض او اللعنه ، او تختار الانغلاق على نفسها و الغرق لغاية الموت و الاندثار فى ظلمات الجهل و التخلف.

 شوف كمان: عصور الظلام.

مواقع خارجيه ليها علاقه بالموضوع 
 أدلة التنوير للخروج من "اللعنة"

مصادر 
 العربيه، اليوم 22 ، 13 مارس 2010

مصطلحات